Vie voittoon
Vie voittohon, toveri, aarteesi,
 sä punainen soturi jalo,
 nyt syttynyt liekkeihin kauttasi
 tuo maailman kumouksen palo.

 Vie taistojen teitä
 myös taistohon meitä.
 Ei syrjässä saa olla kukaan.
 On kaikkien käytävä mukaan.

 Sun kalvallas vapaus kansojen
 ja uusien aikojen rusko.
 Sun kalvallas loistavi vapauden
 ja uusien voittojen usko.
 Vie taistojen teitä – jne.

 Kun ympäri hiipii jo kuolon yö
 ja näytti jo mustalta meistä,
 sun rauhaisna rinnassa sydän lyö,
 sä uneksit voittojen teistä.
 Vie taistojen teitä – jne.

 Ja uskosi vahva ei pettänyt,
 on voitto nyt saatuna suuri,
 ei iskuas pyöveli kestänyt,
 on murrettu lahtarimuuri.
 Vie taistojen teitä – jne.

 Kyl’ taistot, mi vielä on edessäs,
 myös miestä ja miehuutta kysyy,
 mutt uskon, ett, toveri, kädessäs
 nyt vieläkin kalpasi pysyy.
 Vie taistojen teitä – jne.

 Siis voittoon vie, toveri, aatteesi
 sä punainen sankari jalo,
 nyt syttynyt liekkeihin kauttasi
 tuo maailman kumouspalo.
 Vie taistojen tietä
 myös taistohon meitä.
 Ei syrjässä saa olla kukaan.
 On kaikkien käytävä mukaan.

1920

Herman Laukkanen